GEOLOGIAI JEGYZETEK A BORSODI BÜKK-HEGYSÉGBŐL. 167 
melyekkel való rokonságukat dr. Tuzson Jáwxos egyetemi magántanár 
úrtól foganatosítandó részletes vizsgálat lesz hivatva megállapítani." 
A palából és a mészkőből gyűjtött fauna részletes földolgozását 
összehasonlító anyag hiányában olyan időre kell halasztanom, a midőn 
ilyennel rendelkező gyűjteményt kereshetek föl. Az előzetes vizsgálat 
eredményének közlését azonban ebből az okból, de a fauna fontossága 
szempontjából is szükségesnek és érdemesnek tartom. Mielőtt a gyűjtött 
fauna meghatározásának előzetes jegyzékét adnám, teljesség okáért fel- 
sorolom a Bükk-hegység kovapaláiból Rüsr-nél leírt radioláriákat.? 
Ezek a következők : 
Cenellipsis multiplex Rüsr. 
Druppula, cornus Rüsr. 
Druppula amgustiporata RüsrT. 
Pentalastrum primilivum Rüsr. 
Hegxalastrum infams Rüsr. 
Lithocampe tutata Rüsr. 
Stichocapsa bükkiana Rüsr. 
Stichocapsa, biceps Rüsr. 
Föntebb említettem a kövületes pala eléggé meszes. A benne levő 
kövületek általában összenyomottak ugyan, de legnagyobbrészt héjjas 
példányok és elég jól fölismerhetők. Különösen gyakoriak a erinoidea 
nyéltagok és karízek, e mellett jellemző alakjaia brachiopodák, 
főként a productusok. A kagylók legrosszabb megtartásuak s bár 
fajszámban első helyen állanak, egyedszámra ritkáknak mondhatók. 
Legritkábbak a csigák. Az előzetes meghatározás alapján a palából a 
következő fajokat sorolhatom föl : 
Anthozoa: 
Amplexus sp. 
Crinoidea: 
Poteriocrinus ? sp. 
Nagymennyiségű megközelítőleg idesorolható nyéltagon és karízen 
kívül egy kis kehelyrészlet s egy másik nemre utaló nyéltag is elő- 
került. 
1 Ezen a helyen is köszönettel kell felemlítenem, hogy dr. R. J. SCHUBERT 
úr a Bükk-hegység carbonkorú mészalgáinak tanulmányozásához készségesen kül- 
dött a Mizzia Velebitana-ból összehasonlító anyagot, a mi a vizsgálatot kétségtelenül 
megkönnyíti. 
2 Beitráge z. Kenntniss. d. foss. Radiolarien aus Gesteinen d. Trias u. d. 
paláozoischen Schichten (Palaeontogr. Bd. XXX VIII.). 
Füldtani Közlöny. XXXIX. köt. 1909. 12 
